Ons sit op Rebusfontein se stoep, elkeen met ‘n koue limonade in die hand. Ek het dit op die Kazakhstan manier gemaak, dit is nie so soet soos die Suid-Afrikaanse weergawe nie.
“Wat?” vra Appeltjie. Want sy moet beplan, sy het ‘n huis om gereed te kry. Die trek was lank en swaar. Laat haar aan gedigte oor osse en ossewaens dink. “Kan dit nie vergemaklik word nie?” vra sy hoopvol vir haar feëtjie. Faye sê nee, dit gaan sy self moet doen. Sy dra nie verantwoordelikheid vir so ‘n taak nie.
“Julle moet die gekibbel in ons huis hoor as die man van die huis goed soek wat hy self gehad het. Ek help ook nie trek nie. Gee eerder morele ondersteunung.”
Una vra skool, VirgoC wil ‘n avontuur in die land van sand beleef, Woordnoot dink ons moet oor haar goue ore skryf, Positief soek iets oor plaasdiere, Trommeltjie wil al weer die wêreld vol rits, Scrapy soek iets oor die kunste en Scrapy oor die magiese wêreld van suiderligte en Sonell dink aan iets oor radio’s. Kameel wil oor kinders skryf.
Toortsie se skuld, sy het gevra of ek idee het. En ek is gek oor Aalsie se kinderstories idee wat al so lank in die lug hang.
Ek dink elkeen kan skryf soos wil, sommer baie meer as een. Wat dink jy? Ek het net met Aalsie begin –
Ek stel voor dat ons, behalwe al die nuwe stories wat ons nou gaan skryf, ookenige ou kinderstories wat ons in die verlede geskryf het, sal aanhaak by die inkinks.